

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA VARAŽDINSKA**

**Povjerenstvo za odabir kandidata za slobodno radno mjesto rukovodećeg policijskog službenika/ce – načelnika/ce policijske postaje**

objavljuje

**POZIV NA TESTIRANJE**

kandidatima koji su podnijeli pravodobne i potpune prijave te ispunjavaju formalne uvjete iz internog oglasa, objavljenog na web stranicama Ministarstva pravosuđa i uprave te Ministarstva unutarnjih poslova dana 24. siječnja 2023., za popunu slobodnog radnog mjesta rukovodećeg policijskog službenika/ce u Ministarstvu unutarnjih poslova, Policijskoj upravi varaždinskoj

**na radno mjesto** **načelnik/ca policijske postaje**

1. **Policijska postaja Ludbreg**

**Testiranje će se održati dana 23. veljače 2023. godine s početkom u 11,00 sati u prostorijama Policijske uprave varaždinske u Varaždinu, Ivana Milčetića 10.**

Kandidati koji udovoljavaju uvjetima iz internog oglasa o tome će biti obaviješteni i osobno telefonom.

Pravni izvori za pripremu kandidata za testiranje objavljeni su na web stranici Ministarstva unutarnjih poslova [www.mup.hr](http://www.mup.hr) istovremeno s objavom internog oglasa.

**PRAVILA TESTIRANJA I RAZGOVORA (INTERVJUA)**

Test se vrednuje bodovima od 0 do 10, a **smatra se da je kandidat zadovoljio na testiranju ako je dobio najmanje 5 bodova**.

Testiranje se sastoji od provjere znanja bitnih za obavljanje poslova radnog mjesta, a provodi se putem odgovora kandidata/kinja na postavljena pitanja.

Povjerenstvo kroz razgovor (intervju) s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad te rezultate ostvarene u njihovom dosadašnjem radu.

Kandidati koji nisu pristupili testiranju ne smatraju se više kandidatima u postupku.

**Povjerenstvo će s kandidatima koji su zadovoljili na testiranju održati razgovor (intervju) istog dana, 23. veljače 2023. godine, neposredno nakon testiranja.**

Rezultati razgovora (intervjua) vrednuju se bodovima od 0 do 10. Bodovi se mogu utvrditi decimalnim brojem, najviše na dvije decimale. **Smatra se da je kandidat zadovoljio na intervjuu ako je dobio najmanje 5 bodova.**

**Povjerenstvo za odabir kandidata**